KIRJOITAN/PUHUN NYKYKIRJASTA

-	Lue nykykirja. Kirja voi olla kotimainen tai ulkomainen aikuisten kirja ja laji on vapaa. Valitse viisaasti!
-	Kirjasta tehdään suullinen esittely, joka videoidaan ja lähetetään opettajalle.
-	Koneella kirjoitettaessa sopiva tekstin pituus on n. kaksi liuskaa (fonttikoko 12, riviväli 2, molemmat reunat tasattu).

KUN KIRJOITAT…OHJEITA:
1.	Pyri kirjoittamaan tekstikokonaisuus (johdanto, käsittely, päätäntä).
2.	Tarkkaile, että kappalejako on johdonmukainen ja selkeä. Johdantokappale herättää kiinnostuksen (sen ei tarvitse olla kovin pitkä), ja päätäntäkappale on naseva ja mieleenpainuva. 
3.	Muista: Älä päätä tekstiäsi sanoihin ”Suosittelen kirjaa kaikille”.
4.	Otsikoi tekstisi. Muista, että otsikoksi ei käy kirjan nimi tai sana romaanianalyysi, essee, kirjoitelma tms.
5.	Kirjoita havainnollisesti. Perustele kirjan avulla, ja kun annat suoria lainauksia kirjasta, käytä lainausmerkkejä:

Kirjassa on paljon erittäin tarkkaa kuvausta, ja siinä käytetään hyvin värikästä kieltä. Tätä havainnollistaa seuraava esimerkki: ”Komppanian marssiaskeleet sohisivat hiekkaisella tiellä. Pöly liehui ohuena pilvenä syylinkilakkien ja kiväärinpiippujen ympärillä. Auringon säteet leikkivät ja kimmelsivät niissä.”

6.	Tuo rohkeasti esille ajatuksiasi ja mielipiteitäsi, vertaile, epäile, kyseenalaista ja pohdi.
7.	Tarkista tekstin oikeakielisyys. Ole huolellinen!
8.	Käytä teosta analysoidessasi proosan analyysin työkaluja: 
1.  Romaanin juoni ja tapahtumat. Käytä preesensiä.
2.	Millaisia romaanin päähenkilöt ovat? Millaisia heidän keskinäiset suhteensa ovat? Miten suhteet vaikuttavat henkilöihin ja heidän loppuelämäänsä? Mitä muita henkilöitä teoksessa esiintyy? Mikä heidän tehtävänsä on?
3.	Mihin aikaan ja paikkaan tapahtumat sijoittuvat eli mikä on teoksen miljöö? Näkyykö teoksen kirjoittamisajankohta tekstissä?
4.	Mitä teemoja teoksesta nousee esiin? Voiko jonkin tiivistää lauseeksi tyyliin ”Ilman rakkautta ei voi elää.”
5.	Millaisia pienoisromaanin kerrontaratkaisut ovat: 
•	Millaista on teoksen kieli? 
•	Onko suoraa kerrontaa, kuvausta tai vuoropuhelua eli dialogia? 
•	Kenen näkökulmasta asiat kuvataan: kaikkitietävän kertojan, päähenkilön vai eri henkilöiden? 
•	Onko hän- vai minäkertoja? 
•	Onko takaumia tai ennakointeja? 
•	Jätetäänkö jotain kertomatta eli onko kertomuksessa aukkoja?

Aloita esittelemällä teoksen tekijä ja romaanin nimi.  

”Mika Waltarin pienoisromaani Fine van Brooklyn (1938) kertoo nuoresta miehestä, joka tapaa elämänsä naisen opiskellessaan Ranskassa. Teos on kiehtova kuvaus - - .